text: Radikal lærer på vej i Folketinget 
  15 september 2011 kl. 23.50
  De radikales store valg-sejr betyder mange nye partimedlemmer i Folketinget. En af dem bliver lærer Marlene Borst Lorentzen fra Kolding. 
  Med en næsten fordobling af antallet af stemmer i Sydjyllands storkreds - fra 15.201 ved Folketingsvalget i 2007 til 29.651 - får partiet sandsynligvis to mandater. Lotte Rod bliver den ene. Marlene Borst Lorentzen den anden.   
  
  Formand 
  Hun er til daglig lærer og byrådspolitiker i Kolding Byråd. Her er hun formand for Kultur- og erhvervsudvalget. Samt næstformand for Uddannelsesudvalget. 
  Hun har to børn og en kæreste.
  